ᱫᱚᱨᱥᱚᱱᱟ ᱡᱟᱵᱷᱮᱨᱤ

ᱫᱚᱨᱥᱚᱱᱟ ᱡᱟᱵᱷᱮᱨᱤ (ᱡᱟᱱᱟᱢ ᱑᱙᱔᱐), ᱯᱩᱱ ᱠᱩᱲᱤ ᱵᱚᱭᱦᱟ ᱠᱷᱚᱱ ᱡᱚᱛᱚ ᱠᱷᱚᱱ ᱦᱩᱰᱤᱧᱤᱡ ᱠᱟᱱᱟᱱᱟᱭ, ᱟᱨ ᱟᱡ ᱫᱚ ᱤᱱᱰᱤᱭᱟᱱ ᱠᱞᱟᱥᱤᱠᱟᱞ ᱰᱮᱱᱥ ᱢᱚᱬᱤᱯᱩᱨᱤ ᱰᱮᱱᱥ ᱨᱮ ᱥᱤᱧᱚᱛ ᱨᱤᱱᱤᱡ ᱟᱹᱜᱩᱣᱟᱹᱱ ᱮᱱᱮᱡᱤᱭᱟᱹ ᱠᱟᱱᱟᱭ ᱾ ᱜᱩᱨᱩ ᱵᱤᱯᱤᱱ ᱥᱤᱝ ᱤᱥ ᱟᱪᱮᱫᱤᱭᱟᱹ ᱠᱟᱱᱟᱭ ᱟᱨ ᱑᱙᱕᱘ ᱥᱟᱞ ᱨᱮ ᱯᱩᱭᱩᱞᱩ ᱫᱷᱟᱣ ᱟᱡ ᱨᱤᱱ ᱵᱚᱭᱦᱟ ᱠᱚ ᱥᱟᱶ ᱥᱴᱮᱡᱽ ᱨᱮ ᱟᱡᱟᱜ ᱮᱱᱮᱡ ᱮ ᱥᱚᱫᱚᱨ ᱞᱮᱫᱼᱟ ᱾  ᱟᱡ ᱑᱙᱗᱒ ᱨᱮ "ᱢᱚᱬᱤᱯᱩᱨᱤ ᱱᱚᱨᱛᱚᱱᱟᱞᱚᱭᱚ" ᱵᱮᱨᱮᱫ ᱠᱮᱫᱟ, ᱡᱟᱦᱟᱸ ᱥᱤᱧᱚᱛ ᱨᱮ ᱢᱚᱬᱤᱯᱩᱨᱤ ᱮᱱᱮᱡ ᱮ ᱯᱟᱥᱱᱟᱣ ᱠᱮᱫᱟ ᱾ ᱱᱚᱣᱟ ᱨᱮ ᱟᱡ ᱤᱛᱚᱜ ᱢᱩᱠᱦᱤᱭᱟᱹ ᱢᱮᱱᱟᱭᱟ ᱟᱨ ᱚᱱᱟ ᱨᱮᱱᱟᱜ ᱪᱟᱸᱜᱟ ᱢᱤᱫᱴᱟᱝ ᱢᱩᱢᱵᱟᱭ, ᱠᱚᱞᱠᱟᱛᱟ ᱟᱨ ᱤᱢᱯᱷᱟᱞ ᱨᱮ ᱢᱮᱱᱟᱜᱼᱟ ᱾ Doshi, p. 43
ᱟᱬᱜᱟᱛ ᱡᱤᱭᱚᱱ ᱟᱨ ᱥᱮᱪᱮᱫ
ᱡᱟᱵᱷᱮᱨᱤ ᱢᱩᱢᱵᱟᱭ ᱢᱤᱫ ᱜᱩᱡᱩᱨᱟᱴᱭᱟᱜ ᱚᱲᱟᱜ ᱨᱮ ᱡᱟᱱᱟᱢ ᱟᱨ ᱦᱟᱨᱟ ᱞᱮᱱᱟᱭ ᱾ ᱟᱡ ᱛᱩᱨᱩᱭ ᱥᱮᱨᱢᱟ ᱩᱢᱮᱨ ᱨᱮ ᱟᱡ ᱟᱡ ᱫᱟᱹᱭ ᱛᱮᱠᱚ ᱟᱠᱚ ᱚᱲᱟᱜ ᱨᱮ ᱜᱩᱨᱩ ᱵᱤᱯᱤᱱ ᱥᱤᱝ ᱴᱷᱮᱫ ᱠᱷᱚᱱ ᱢᱚᱬᱤᱯᱩᱨᱤ ᱮᱱᱮᱡ ᱪᱮᱫᱚᱜ ᱮ ᱧᱮᱞ ᱠᱮᱫ ᱠᱚᱣᱟᱭ ᱾ ᱚᱱᱟ ᱛᱟᱭᱚᱢ ᱟᱡ ᱦᱚᱸ ᱟᱡᱤᱡ ᱵᱚᱭᱦᱟ ᱥᱩᱵᱦᱮᱨᱱᱟ ᱥᱟᱶ ᱮᱱᱮᱡ ᱪᱮᱫᱚᱜ ᱮ ᱮᱛᱚᱦᱚᱵ ᱠᱮᱫᱟ ᱾  ᱛᱟᱭᱚᱢ ᱛᱮ ᱟᱡ ᱯᱟᱨᱚᱢᱯᱟᱨᱤᱠ ᱨᱟᱥᱞᱤᱞᱟ ᱮᱱᱮᱡ ᱥᱩᱛᱨᱚᱫᱷᱟᱨᱤ ᱠᱷᱛᱨᱤᱛᱚᱢᱵᱤ, ᱱᱚᱴᱚ ᱯᱩᱝᱜ ᱜᱩᱨᱩ ᱢᱤᱭᱛᱮᱭ ᱛᱳᱢᱟᱵ ᱥᱤᱝ ᱟᱨ ᱯᱟᱨᱚᱢᱯᱟᱨᱤᱠ  ᱢᱟᱭᱵᱤ ᱡᱟᱜᱚᱭ ᱠᱩᱢᱟᱨ ᱢᱟᱭᱵᱤ ᱴᱷᱮᱫ ᱠᱷᱚᱱ ᱮ ᱪᱮᱫ ᱮᱱᱟ ᱾
ᱠᱟᱹᱢᱤᱠᱚ
᱑᱙᱕0 ᱠᱚᱛᱮ ᱡᱟᱵᱷᱮᱨᱤ ᱵᱚᱭᱦᱟ ᱱᱚᱭᱚᱱᱟ, ᱨᱚᱱᱡᱚᱱᱟ,ᱥᱩᱵᱷᱮᱨᱱᱟ ᱟᱨ ᱫᱚᱨᱥᱚᱱᱟ ᱢᱮᱥᱟ ᱟᱛᱮᱫ ᱥᱤᱧᱚᱛ ᱫᱤᱥᱚᱢ ᱥᱟᱶ ᱵᱟᱦᱨᱮ ᱫᱤᱥᱚᱢ ᱠᱚᱨᱮ ᱦᱚᱸ ᱮᱱᱮᱡ ᱠᱚ ᱥᱚᱫᱚᱨ ᱟᱠᱟᱫᱟ ᱾ ᱑᱙ ᱨᱮ ᱟᱠᱚ ᱫᱚ ᱯᱩᱭᱞᱩ ᱵᱟᱝ-ᱢᱚᱬᱤᱯᱩᱨᱤ ᱦᱚᱲ ᱠᱟᱱᱟ ᱠᱚ ᱡᱟᱦᱟᱸᱭ ᱤᱢᱯᱷᱟᱞ ᱨᱮᱱᱟᱜ ᱨᱟᱡᱽ ᱫᱚᱞᱟᱱ ᱨᱮ ᱢᱮᱱᱟᱜ ᱜᱳᱵᱤᱱᱫᱡᱤ ᱢᱤᱱᱫᱽᱨᱤ ᱨᱮ ᱮᱱᱮᱡ ᱠᱚ ᱥᱚᱫᱚᱨ ᱟᱠᱟᱫᱟ ᱾ᱟᱠᱚ ᱠᱩᱲᱤ ᱵᱚᱭᱦᱟ ᱢᱮᱥᱟ ᱠᱛᱮᱫ ᱟᱨ ᱟᱠᱚᱭᱤᱡ ᱜᱩᱨ ᱟᱨ ᱠᱚᱞᱟᱵᱚᱛᱤ ᱫᱮᱵᱤ ᱥᱟᱶ ᱢᱮᱥᱟ ᱠᱟᱛᱮᱫ ᱢᱚᱬᱤᱯᱩᱨᱤ ᱱᱚᱨᱛᱚᱱᱟᱞᱚᱭᱚ ᱑᱙᱗᱒ ᱨᱮᱢᱩᱢᱵᱟᱭ, ᱠᱳᱞᱠᱟᱛᱟ ᱟᱨ ᱤᱢᱯᱷᱟᱞ ᱨᱮᱠᱚ ᱵᱮᱨᱮᱫ ᱠᱮᱫᱟ ᱾ Singha, p. 177 ᱫᱤᱱ ᱯᱚᱞᱚᱢᱚᱜ ᱥᱟᱶ ᱢᱚᱬᱤᱯᱩᱨᱤ ᱮᱱᱮᱡ ᱢᱮᱱ ᱞᱮᱠᱷᱟᱱ ᱟᱠᱚ ᱵᱚᱭᱦᱟ ᱜᱮᱠᱚ ᱵᱩᱡᱷᱟᱹᱣ ᱮᱱᱟ ᱾ ᱥᱮᱨᱢᱟ ᱥᱮᱨᱢᱟ ᱫᱷᱟᱹᱵᱤᱡ ᱫᱚᱨᱥᱚᱱᱟ ᱢᱚᱬᱤᱯᱩᱨᱤ ᱮᱱᱮᱡ ᱤᱫᱤᱭᱟᱛᱮ ᱟᱹᱰᱤᱜᱟᱱ ᱯᱚᱛᱚᱵ, ᱚᱱᱚᱞ ᱮ ᱯᱟᱨᱥᱟᱞ ᱞᱮᱫᱟ ᱾ ᱚᱱᱟ ᱥᱟᱶ ᱟᱡᱤᱡ ᱜᱩᱨᱩ ᱥᱮᱪᱮᱫ, ᱠᱚᱫᱽᱨᱚᱸᱫᱽ ᱟᱨ ᱮᱱᱮᱡ ᱥᱟᱯᱲᱟᱣ ᱨᱮ ᱜᱚᱲᱚ ᱟᱫᱮ ᱛᱟᱦᱮᱸᱫ ᱾
ᱥᱤᱨᱯᱷᱟᱹ
ᱫᱚᱨᱥᱚᱱᱟ ᱡᱟᱵᱷᱮᱨᱤ ᱑᱙᱙᱖ ᱥᱟᱞ ᱨᱮ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱯᱟᱦᱴᱟ ᱠᱷᱚᱱ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱟᱣᱟᱨᱰ ᱮ ᱧᱟᱢ ᱞᱮᱫᱟ ᱾ ᱥᱚᱸᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱫᱚ ᱥᱤᱧᱚᱛ ᱨᱮᱱᱟᱜ ᱮᱱᱮᱡ ᱥᱮᱨᱮᱧ ᱟᱨ ᱰᱨᱟᱢᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱮᱠᱟᱰᱮᱢᱤ ᱠᱟᱱᱟ ᱾ Dance Manipuri awardees  Sangeet Natak Akademi website ᱒᱐᱐᱒ ᱥᱟᱞ ᱨᱮ ᱟᱡ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱯᱚᱫᱽᱢᱚᱥᱨᱤ ᱥᱤᱨᱯᱷᱟᱹ ᱨᱮᱱᱟᱜ ᱢᱟᱱ ᱠᱚ ᱮᱢᱟ ᱦᱟᱫᱮᱭᱟ ᱾  ᱒᱐᱑᱘ ᱥᱟᱞ ᱨᱮ ᱟᱡ ᱠᱟᱲᱤᱫᱟᱥ ᱥᱚᱱᱢᱟᱱ ᱟᱣᱟᱨᱰ ᱮ ᱧᱟᱢ ᱞᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 Darshana Jhaveri's personal website
 Padmashri Darshana Jhaveri at SPIC MACAY
 Darshan Jhaveri and her troupe